<classify> WAZIRI wa Fedha na Mipango, Dk Philip Mpango amesema hayuko tayari kus- aini mikataba yenye mashar- ti ya kuchukua mali za jeshi na migodi endapo serikali ikishindwa kulipa madeni.Dk Mpango alitoa kauli hiyo juzi jioni wakati akijibu hoja za wabunge zilizoelekezwa wakati wakichangia hotuba ya bajeti ya wizara yake hususan madai ya wizara hiyo kuchelewa kusaini mikataba mbali mbali.Mikataba hiyo inahusisha serikali kukopeshwa fedha na wahisani ili kutekeleza miradi, ikiwemo ya ujenzi wa Uwanja wa Ndege wa Zanzibar, Bandari ya Mpinga Nduri na Mradi wa Upanuzi wa Mto Msimbazi.Tunachofanya serikali tunapitia masharti ya mikataba ilikujiridhisha kama ilichoelez- wa kinawiana na fedha ambazo serikali itakopeshwa na kama tukiona kuna uhalisia tutaisaini, hakuna asiyetaka kutekeleza miradi hiyo muhimu, alisema Dk Mpango.Aliongeza: Lakini siko ta- yari kuhukumiwa kwa kusaini mikataba inayotaka kushikiliwa mali za jeshi na migodi yetu pale ambapo serikali iki- shindwa kulipa madeni.Mimi mwenyewe ni muathirika wa mafuriko ya Mto Msimbazi, lakini niseme tena siko tayari kusaini mikataba inayoiweka nchi katika hatari. Aidha, Dk Mpango alisema wameziandika barua wizara na taasisi kuzitaka kuzingatia she- ria ya bajeti pale wanapotaka kutoza kodi na tozo mbalimbali.Alisema wizara yake imekuwa ikiwataka wadau kuwasilisha kodi na tozo wanazopendekeza ili kuondoa mgongano kwa taasisi kutoza kodi zinazofanana.Alisema serikali inaendelea kutenga fedha kulipa madeni yaliyo- hakikiwa. Madeni yakishahakikiwa yanawasilishwa kwa maofisa masuhuli, hivyo maofisa ma- suhuli wanatakiwa kuwajulisha wahusika ambao madai yao yamekataliwa ili wafahamu, alieleza na kuongeza kuwa uhakiki wa madeni ya mwaka 201718 hadi 2019 umeanza na ukifika Agosti mwaka huu, yamekamilika.Dk Mpango pia alibainisha kuwa serikali inajielekeza kuku- sanya mapato ya ndani, lengo ikiwa bajeti kubwa ya serikali itumie mapato ya ndani. Bado serikali inaende- lea kufuatilia kwa ukaribu mwenendo wa Deni la Taifa ambapo kila mwaka lazima wa- fanye uthamini wa deni hilo.Tunafanya majadiliano na nchi ambazo si mwanachama wa Paris Club kuangalia uweze- kano wa kutusamehe madeni yao, lakini pia tunahakikisha mikopo ya ndani inazingatia uwezo wa soko na kukopa bila kupunguza uwezo wa taasisi mbali mbali kukopesha sekta ya ndani. Niwaeleze wabunge kuwa kukopa si dhambi ili mradi mikopo ielekezewe kwe- nye kuzalisha mali na uwezo wa nchi katika kulipa, alisema.Akijibu madai yaliyo- tolewa na Mbunge wa Kigoma Mjini ACT-Wazalendo, Kabwe Zitto kwamba kumbukumbu za madeni ya serikali zinatunzwa kwenye madaftari, waziri huyo alisema madai hayo yamelenga kupotosha.Pia alizungumzia madai yali- yotolewa na baadhi ya wabunge kuhusu utaratibu uliotumika kugawa vitambulisho vya waja- siriamali.Malipo ya vitambulisho yapo kisheria na yanaratibiwa kupitia Sheria ya Usimamizi wa Kodi sura 438 ambayo ilimpa mamlaka Kamishna Mkuu wa TRA, kuwatambua wafanya- biashara wadogo na watoa huduma na wengine ambao mauzo ghafi hayazidi shilingi milioni nne, alisema.Alisisitiza: Vitambulisho viko kisheria ni suala la mga- wanyo wa majukumu na kama serikali lazima itumie mtandao mpana kwa wale wanaoweza kuwafikia Watanzania kwa urahisi. Naye Naibu Waziri, Dk Ashatu Kijaji, alisema si kweli kwamba makusanyo ya kodi yameshuka.  <topic>: kitaifa 